हाईटेंशन लाइन से दुर्घटना का भय, लोगों में दहशत
खंबों पर झूल रहे हैं हाईटेंशन लाइन के तार
भास्कर संवाददाता | भिंड
शहर की सैनिक कालोनी सहित अन्य मोहल्लों में बिजली कंपनी की लापरवाही के कारण हाईटेंशन लाइन घरों की छतों पर झूल रही है। इस कारण कभी भी कोई बड़ा हादसा होने का डर लोगों को लगा रहता है। इन तारों को ऊंचा करने के लिए स्थानीय लोगों ने कई बार बिजली कंपनी के अधिकारियों से शिकायत की है। लेकिन अधिकारी सुन नहीं रहे हैं।
सैनिक कालोनी सहित अन्य कालोनियों में अधिकांश मकान हाईटेंशन और लोटेंशन लाइन के नीचे बने हुए। कालोनी में लगे खंबों पर बिजली के तार पुराने और जर्जर हो चुके हैं, जो जमीन पर सड़क के नजदीक झूलते हुए दिखाई दे रहे हैं। कई बार तारों के टूटने से आवारा मवेशियों की मौत भी हो चुकी है। बिजली कंपनी के प्रावधानों के मुताबिक हाईटेंशन लाइन ऊंची और खंबों पर कसी हुई होनी चाहिए, सुरक्षा के लिहाज से गार्डनिंग (तारों का जाल लगाना) की जानी आवश्यक है। ताकि फॉल्ट होने पर तार टूटकर नीचे नहीं गिरे। लाइन के नीचे नहीं होने से 11 केवी के तार टूटकर जमीन पर गिरते हैं। जिसकी चपेट में आकर लोगों को मौत का खतरा होने के साथ-साथ अागजनी की घटना होने की आशंका बढ़ गई है।
घरों के ऊपर से निकली हाईटेंशन लाइन।
hin_Deva hin_Deva bho_Deva hin_Deva hin_Deva hin_Deva